
DIRECŢIA GENERALĂ APE
Nr.DGA/159677/28.10.2026
REFERAT DE APROBARE

România, alături de toate celelalte ţări membre ale Uniunii Europene (UE), are obligaţia implementării aquis-ului comunitar în domeniul apelor. Una dintre obligaţiile României în calitate de stat membru UE este implementarea Directivei (UE) 2020/2184 a Parlamentului European şi a Consiliului din 16 decembrie 2020 privind calitatea apei destinate consumului uman (reformare), transpusă în legislaţia românească prin Ordonanţa Guvernului nr. 7/2023 privind calitatea apei destinate consumului uman, aprobată cu modificări prin Legea nr. 96/2024. în plus faţă de Directiva 98/83/CE a Consiliului din 3 noiembrie 1998 privind calitatea apei destinate consumului uman, transpusă prin Legea nr. 458/2002 privind calitatea apei potabile, în prezent abrogate, Directiva (UE) 2020/2184 a Parlamentului European şi a Consiliului din 16 decembrie 2020 cere statelor membre să se asigure că furnizarea, tratarea şi distribuţia apei destinate consumului uman sunt supuse unei abordări bazate pe riscuri, care să acopere întregul lanţ de aprovizionare, de la zona de alimentare a surselor de apă, captarea acestor surse, tratarea, depozitarea şi distribuţia apei până la punctul de conformitate (robinetul cetăţeanului). Statele membre au obligaţia să efectueze evaluarea şi gestionarea riscurilor din bazinele hidrografice pentru toate punctele de captare a apei destinate consumului uman.

Conform prevederilor art.7 alin.(5) din Ordonanţa Guvernului nr.7/2023, aprobată cu modificări prin Legea nr.96/2024, „evaluarea şi gestionarea riscurilor care vizează bazinele hidrografice aferente punctelor de captare a apei destinate consumului uman se realizează de către autoritatea competentă de gospodărire a apelor până la data de 1 iulie 2027. Evaluarea şi gestionarea riscurilor se reanalizează la fiecare 6 ani, în conformitate cu prevederile art. 26 şi art. 5 alin. (1) din Legea nr. 107/1996, cu modificările şi completările ulterioare, şi se actualizează ori de câte ori este necesar". Potrivit dispoziţiilor art. 8 alin. (8) lit.a) şi b) din acest act normativ, „pe baza rezultatului evaluării riscurilor efectuate în conformitate cu alin. (2), autoritatea competentă de gospodărire a apelor se asigură că se aplică următoarele măsuri de gestionare a riscurilor în vederea prevenirii sau a controlului riscurilor identificate, acolo unde este relevant, începând cu măsurile preventive:

a) definirea şi punerea în aplicare de măsuri preventive în bazinele hidrografice aferente punctelor de captare, suplimentare faţă de măsurile prevăzute sau aplicate în conformitate cu art. 5 alin. (1), art. 17 lit. d) şi anexa nr. 3 pct. C din Legea nr. 107/1996, cu modificările şi completările ulterioare, în situaţiile în care acestea sunt necesare pentru a proteja calitatea apei destinate consumului uman, astfel:

1. măsurile
preventive trebuie să fie incluse în programele de măsuri prevăzute la art. 5 din Legea nr. 107/1996, cu modificările şi completările ulterioare, după caz;

2. după
caz, autoritatea competentă de gospodărire a apelor se asigură că poluatorii, în cooperare cu furnizorii de apă şi cu autorităţile prevăzute la art. 4 alin. (9), adoptă astfel de măsuri preventive, în conformitate cu Legea nr. 107/1996, cu modificările şi completările ulterioare;

b) definirea şi punerea în aplicare de măsuri de atenuare în bazinele hidrografice aferente punctelor de captare, suplimentar faţă de măsurile prevăzute sau aplicate în conformitate cu art. 5 alin. (1) din Legea nr. 107/ 1996, cu. modificările şi completările ulterioare, în situaţiile în care acestea sunt necesare pentru a proteja calitatea apei destinate consumului uman, astfel:

1. măsurile
de atenuare prevăzute (a prezenta literă trebuie să fie incluse în programele de măsuri menţionate [a art. 5 şi art. 43 alin. (18) şi (19) din Legea nr. 107/1996, cu modificările şi completările ulterioare, după caz;

2. după
caz, autoritatea competentă de gospodărire a apelor se asigură că poluatorii, în cooperare cu furnizorii de apă şi cu alte părţi interesate relevante, respectiv cele menţionate la art. 4 alin. (9), adoptă astfel de măsuri de atenuare în conformitate cu prevederile Legii nr. 107/1996, cu modificările şi completările ulterioare".

Pe scurt, Ordonanţa Guvernului nr. 7/2023, aprobată cu modificări prin Legea nr.96/2024 nu specifică măsurile preventive şi de atenuare care trebuie luate, dar obligă autoritatea competentă de gospodărire a apelor să le stabilească pe baza evaluărilor de risc în bazinele hidrografice şi să se asigure că poluatorii, în cooperare cu furnizorii de apă şi cu alte părţi interesate relevante, le aplică.

Una dintre aceste măsuri preventive este impunerea unui control mai strict, după reguli clare, al forajelor hidrogeologice de cercetare, de explorare-exploatare şi de monitorizare, atât în ceea ce priveşte execuţia şi utilizarea acestora, cât mai ales în ceea ce priveşte închiderea lor temporară (trecerea în consevare) şi cea definitivă (casarea). Accidentele şi greşelile în execuţia forajelor pot conduce la contaminarea resursei de ape subterane de la suprafaţa terenului sau din stratul freatic deja poluat în anumite zone, supraexploatarea forajelor poate conduce la atragerea apelor necorespunzătoare calitativ din alte structuri hidrogeologice, iar abandonarea forajelor scoase din uz fără închiderea lor metodică poate crea căi directe de introducere a poluanţilor în apele sllbterane. Dat fiind caracterul de "lucrări ascunse" al forajelor, aceste fenomene de contaminare nu pot fi sesizate înainte de a produce efecte, de aceea intensificarea supravegherii şi controlului de către personalul de specialitate al Administraţiei Naţionale „Apele Române" şi al unităţilor sale bazinale, pe baza unor instrucţiuni tehnice stricte, este foarte importantă.

Aşa cum am menţionat anterior, toate forajele hidrogeologice constituie căi de acces direct în stratele acvifere captate, de unde apa fie este pompată şi trimisă direct sau prin intermediul unui lanţ de aprovizionare cu apă către consumatori, fie este monitorizată cantitativ şi/sau calitativ prin măsurarea nivelului şi/sau prelevare de probe şi analiza lor în laboratoarele specializate. Orice contaminant introdus accidental sau intenţionat într-un foraj este mult mai periculos decât cei transportaţi de la suprafaţa terenului prin infiltrarea odată cu apele meteorice, deoarece difuzează direct în apa subterană, nefiind supus proceselor de atenuare şi degradare biologică care au loc odată cu percolarea contaminanţilor prin pătura de sol şi prin rocile traversate, până în stratul acvifer freatic. Forajele hidrogeologice utilizate în mod curent sunt atent supravegheate şi protejate de către utilizatorii lor, însă forajelor scoase din folosinţă nu li se mai acordă atenţia cuvenită, ele reprezintând un risc de poluare pentru apele subterane, în cazul în care nu sunt supravegheate şi închise corespunzător.

Având în vedere că, din totalul de 3884 de captări de apă destinate potabilizării existente în România, 361 sunt captări din surse de suprafaţă şi 3.523 sunt captări din surse subterane, apare evidentă importanţa demersului de a preveni abandonarea forajelor scoase din folosinţă şi de a stabili reguli clare de închidere temporară (trecere în conservare) sau definitivă (casare) a acestor foraje, în vederea eliminării riscului de poluare a apelor subterane.

Emiterea unor instrucţiuni în acest sens a fost de altfel anticipată odată cu adoptarea Hotărârii Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică, fără ca acest lucru să se fi realizat până în prezent. în acest act normativ, la art. 41 alin.(l) din anexă se prevede că „în situaţia restrângerii sau încetării funcţionarii unor lucrări existente de captare a apelor subterane, abandonarea acestora se va face numai după închiderea lor conform instrucţiunilor aprobate prin ordin al conducătorului autorităţii publice centrale din domeniul apelor, pentru a se evita utilizarea acestor lucrări la evacuarea de reziduuri în subteran şi pentru a se reface continuitatea acviferului".

Administraţia Naţională "Apele Române" a iniţiat, elaborat şi transmis Referatul de aprobare nr. DMEIRA/INHGA 4262/ 19.02.2026, care stă la baza proiectului de ordin. în cadrul Direcţiei Generale Ape acest proiect de ordin a fost restructurat şi îmbunătăţit şi s-a elaborat prezentul referat de aprobare, în care sunt prezentate detaliat necesitatea şi importanţa aprobării prin ordin al ministrului mediului, apelor şi pădurilor a Instrucţiunilor tehnice privind trecerea în conservare, ridicarea conservării şi casarea forajelor hidrogeologice, anexate prezentului referat de aprobare.

Luând în considerare cele prezentate anterior, vă supunem spre aprobare proiectul de Ordin al ministrului mediului, apelor şi pădurilor pentru aprobarea Instrucţiunilor tehnice privind trecerea în conservare, ridicarea conservării şi casarea forajelor hidrogeologice.

